Document ID: 31999R2719

31999R2719
L 327/48
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2719/1999 НА КОМИСИЯТА
от 20 декември 1999 година
за изменение на Регламент (ЕО) № 1431/94 за определяне на подробни правила за прилагане в сектора на птичето месо на режима за внос, предвиден в Регламент (EО) № 774/94 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 774/94 на Съвета от 29 март 1994 г. относно откриване и предвиждане управлението на определени тарифни квоти на Общността за висококачествено говеждо месо и за свинско месо, птиче месо, пшеница и лимец, и трици, отпадъци и други остатъци (1) последно изменен с Регламент (ЕО) № 2198/95 на Комисията (2), и по-специално член 7 от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация за пазара на птиче месо (3), последно изменен с Регламент (ЕО) № 2916/95 на Комисията (4), и по-специално член 15 от него,
като има предвид, че:
(1)
Регламент (ЕО) № 1431/94 на Комисията (5), последно изменен с Регламент (ЕО) № 1514/97 (6) определя правилата за прилагане в сектора на птичето месо на режима на внос, предвиден в Регламент (ЕО) № 774/94.
(2)
За да се гарантира по-добър контрол на вноса с произход от някои страни, трябва да се изисква договор за доставка при подаване на заявлението за удостоверение;
(3)
Предвидените в настоящия регламент мерки са в съответствие със становището на Управителния комитет за птиче месо и яйца,
ПРИЕ НАСТОЯЩИЯ РЕГЛАМЕНТ:
Член 1
В член 4 от Регламент (ЕО) № 1431/94, след параграф 1, се добавя следният параграф 1а:
„1а. Заявлението за разрешително трябва да се придружава от договор за доставка, в който се посочва, че продуктът от пилешко месо е на разположение за доставка в Европейския съюз през срока на квотата, че е с изисквания произход и в изискваните количества.
Настоящият параграф се прилага само за продуктите от групи 1, 2 и 4, а срокът на квотата е срокът, определен в член 5.“
Член 2
Настоящият регламент влиза в сила на 1 януари 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 2000 година.

Labels: 3
17